open-index/open-wikipedia-markdown huggingface dataset:
Frederica de Laguna

**Frederica de Laguna** ya iku ahli antropologi wanita saka Ann Arbor, Michigan, Amérikah Sarékat, kalairan 03 Oktober 1906. Frederica naté kuliah sarjana ing Bryn Mawr College taun 1927. Sabanjuré ana ing Columbia University (Ph.D.) taun 1933. Dhéwéké nglakoni panlitian ing Grunlan lan Alaska (1930 nganti 1994) lan uga ing Pima (1936). Karya-karya kang tinulis déning Frederica ya iku antarané *The Story of a Tlingit Village: A Problem in the Relationship between Archaeological, Ethnological and Historical Methods* (1960), *Under Mount Saint Elias: The History and Culture of the Yakutat Tlingit* (1972), *Voyage to Grunlan: A Personal Initiation into Anthropology* (1977), lan *The Tlingit Indians* minangka èditor taun 1991. Frederica dadi salah siji antropolog Amérika kang fokus ing bab arkéologi. Dhéwéké uga dadi salah siji siswi bimbingané Franz Boas.

## Rujukan
Stanley Diamond

**Stanley Diamond** ya iku ahli antropologi saka New York City, Amérikah Sarékat, kalairan 4 Januari 1922. Stanley olèh pandhidhikan saka New York University (BA) taun 1942. Sabanjuré ing Columbia University (Ph.D.) taun 1951. Dhèwèké naté nglakoni panlitian lapangan ana ing Dahomey (1951), Israel (1951), Nigeria (1963), Allegheny Seneca (1960), New York (1965), lan Biafra (1966). Stanley wis nulis werna-werna karya akademis kaya déné *Primitive Views of the World: Essays from Culture in History* (1964) minangka éditor, *In Search of the Primitive: A Critique of Cvilization* (1974), *Totems* (1982), lan *Dahomy: Transition and Conflict in State Formation* (1983). Kajiané Stanley ing bab tèori antropologi lan nerapké pandhangan meta-tèoritis ing sujarah antropologi, antropologi psikologi, antropologi pandhidhikan, antropologi bebrayan pra-nagara (*pre-state societies*), antropologi Utopia, ètnopoètik, lan Marxisme kulon (*western Marxism*).

## Rujukan
Kazimierz Dobrowolski

**Kazimierz Dobrowolski** ya iku ahli antropologi saka Nowy Sacz, Polandia, kalairan 1894. Ing riwayat pandhidhikan pawiyatan luhuré, Kazimierz naté kuliah ing Jagellonian University of Kracow (MA) taun 1916 lan Ph.D. taun 1919. Panlitian lapangan kang naté dilakoni ya iku ana ing wewengkon Tatra ing Karpatian Polandia (1922 lan 1952). Karya-karya akademis kang wis tinulis déning dhèwèké ya iku ‘Peasant traditional culture’ ana ing buku *Peasants and Peasant Societies* (1971) lan ‘Studies on the theory of folk culture. The problem of cultural relics in the light of source materials of southern Little Poland’ ana ing buku *Rural Socio-cultural Change in Poland* (1977). Bidang disiplin saka Kazimierz ya iku ing bab sosioèkonomis budhaya lan ètnologi. Dhéwéké dadi siji-sijiné antropolog Polandia kang ora mandhang disiplin èlmu kuwi tansah ing jaman biyèn (*past*), nanging digawa ing isu-isu owah-owahan sosiobudhaya kontemporèr. Kazimierz séda ing Cracow Polandia taun 1987.

## Rujukan
Micaela di Leonardo

**Micaela di Leonardo** ya iku ahli antropologi wanita saka San Jose, California, Amérikah Sarékat, kalairan taun 1949. Micaela olèh pandhidhikan pawiyatan luhur saka ing University of California, Berkeley. Dhéwéké oléh gelar BA (1972), MA (1973), lan Ph.D. (1981). Pisumbangané ya iku nulis manèh bab sujarah antropologi miturut cara pandhang féminis.

## Rujukan
Ronald Philip Dore

**Ronald Philip Dore** ya iku ahli antropologi lan sosiologi saka Bournemouth, Karajan Manunggal, kalairan taun 1925. Ronald naté olèh pandhidhikan ing kampus University of London (BA) taun 1946. Panlitian antropologisé sering ana ing wewengkon Jepang awit taun 1950 nganti 1965. Uga naté ing Sri Lanka taun 1971. Karya-karya akademis kang tinulis déning Ronald kang panlitiané iku ing antarané *City Life in Japan* (1958), *British Factory: Japanese Factory* (1973), *The Diploma Disease: Education, Qualification, and Development* (1976), lan *Shinohata: A Portrait of a Japanese Village* (1978). Ronald Dore dadi salah siji tokoh kang duwé paribawa lan produktif ing bebrayan Jepang. Dhéwéké nuduhaké modernisasi Jepang ing owah-owahan èvolusi sosial. Ronald uga ngadegaké program kajian Jepang University of British Columbia taun 1956. Sabanjuré dadi sosiolog kang kapisan ing University of Sussex Institute of Development Studies.

## Rujukan
Roy Goodwin D'Andrade

**Roy Goodwin D’Andrade** ya iku ahli antropologi saka Brooklyn, New York, Amérikah Sarékat, kalairan taun 1931. Roy Goodwin olèh pandhidhikan pawiyatan luhur saka ing University of Connecticut (BA) taun 1957 lan ing Harvard University (Ph.D.) taun 1962. Panlitian lapangan antropologis kang wis dilakoni Roy Goodwin ya iku ana ing Pueblos Amérikah Sarékat (1959), Chiapas Méksiko (1961-1962), Nigeria lan Ghana (1966 nganti 1967), lan Amérikah Sarékat (1970). Karya-karya akademis kang wis tinulis déning dhèwèké ya iku *Human Motives and Cultural Models* (1992) lan *The Development of Cognitive Anthropology* (1995). Roy iki duwé pisumbangan ing nuduhaké transformasi antropologi kognitif kang ngasilaké révolusi kognitif ing ngèlmu-ngèlmu sosial abad 20an. Pakaryan dhèwèké dadi pusat pangembangan étnosemantik, pandangan kognitif kanggo rékonstruksi analisis budhaya.

## Rujukan
George Devereux

**George Devereux** ya iku ahli antropologi saka Lugoj, Hungaria kalairan taun 1908. Pandhidhikané George ing pawiyatan luhur olèh saka ing Licence ès Lettres, Sorbonne, Paris (1932) lan University of California, Berkeley (Ph.D.) ing taun 1935. George naté olèh panlitian lapangan ana ing Arizona lan Colorado (1932). Karya-karya akademis kang wis tinulis déning George ya iku antarané *Mohave Ethnopsychiatry and Suicide: The Psychiatric Knowledge and the Psychic Disturbances of an Indian Tribe* (1961), *From Anxiety to Method in the Behavioral Sciences* (1967), *Ethnopsychoanalysis: Psychoanalysis and Anthropology as Complementary Frames of Reference* (1978), lan *Basic Problems of Ethnopsychiatry* (1980). George dadi sosok tokoh ing antropologi psikologi lan dadi pangadeg ètnopsikoanalisis lan ètnopsikiatri.

## Rujukan
Roberto DaMatta

**Roberto DaMatta** ya iku ahli antropologi saka Niterói, Brazil, kalairan taun 1936. Pandhidhikan ing pawiyatan luhur Roberto iki olèh saka Faculdade Fluminense de Filosofia, Niterói, Brazil taun 1959. Sabanjuré ing Harvard University (MA), Amérikah Sarékat taun 1969 lan gelar Ph.D. ing kampus kang padha taun 1971. Roberto wis mèlu panlitian antropologis ing Terena, Mato Grosso kidul (1960), Gavioes, Para (1961, 1962), Apinayé (1962, 1967, 1970, 1971, 1976), wewengkon Amazon (1974), Rio de Janeiro (1981), Sao Joao Nepomuceno (1989), lan Sao Paulo (1991). Karya-karya akademis kang wis tinulis déning dhèwèké ya iku ‘Les Préssages Apinayé’ (The Apinayé augury), ing J.Pouillon lan P.Maranda, ana ing buku *Echanges et communications: mélanges offertes à Claude Lévi-Strauss* (1970), *A Divided World: Apinaye Social Structure* (1982), *Carnivals, Rogues and Heroes; An Interpretation of the Brazilian Dilemma* (1991), lan ‘Some biased remarks on interpretativism: a view from Brazil’, ing R.Borofsky, ana ing buku *Assessing Cultural Anthropology* taun 1993. Ing akéh pakaryané, Roberto nganggo analisis strukturalis, kulina saka Claude Lévi Strauss. Salah siji kontribusi wigatiné ya iku kajian ing bab *panema* (ngèlmu nujum) ana ing bebrayan Amazon.

## Rujukan
Hastings Donnan

**Hastings Donnan** ya iku ahli antropologi kalairan Irlandia Lor, Karajan Manunggal, 12 Maret 1953. Hastings ngrampungké pandhidhikan sarjana ing Queen’s University of Belfast taun 1975. Sabanjuré ana ing University of Sussex, olèh gelar D.Phil. taun 1981. Panlitian lapangan antropologis Hastings ana ing Pakistan lor (1976, 1982, 1986) lan Irland lor (1987, 1997 nganti 2001). Sing panlitiané iku, dhèwèké nulis karya-karya akadhemis, kaya déné *Marriage among Muslims* (1988) lan *Borders: Frontiers of Identity, Nation and State*, ditulis bareng karo Thomas W. Wilson (1999). Nalika ing Pakistan, dhèwèké nliti bab kawinan, hubungan sosial, migrasi, lan Islam lan ngasilaké akéh publikasi bab Pakistan, mligi bab Islam. Hastings uga duwé peran ing pangembangan internasional ing Royal Anthropological Institute.

## Rujukan
Valentine Daniel

**Valentine Daniel** ya iku ahli antropologi saka Amérikah Sarékat. Pandhidhikané Valentine Daniel ing pawiyatan luhur iku saka ing Amherst College (BA) taun 1971 lan ing University Chicago olèh gelar MA taun 1973 lan Ph.D. taun 1979. Karya-karya akademis kang tinulis déning dhèwèké ya iku antarané *Fluid Signs, Being a Person the Tamil Way* (taun 1984), *Mistrusting Refugees* (1995) karo J.C Knudsen , *Culture/Contexture: Explorations in Anthropology and Literary Study* (1995) karo J. Peck, lan Charred Lullabies, Chapters in an *Anthropology of Violence* (1996). Pisumbangan Valentine Daniel akéh ing wewengkon bebrayan Tamil. Dhéwéké nuduhaké idetitas lan kepribadian. Uga nuduhaké kajian bebrayan pengungsi ing wewengkon Tamil lan Sri Lanka.

## Rujukan
Edward P. Dozier

**Edward P. Dozier** ya iku ahli antropologi saka Santa Clara Pueblo, New Meksiko, Amérikah Sarékat, kalairan taun 1916. Edward naté olèh pandhidhikan ing University of California (Ph.D.) taun 1952. Dhéwéké naté mèlu panlitian lapangan ana ing Pueblos New Meksiko lan Arizona (1930-1971), sabanjuré ing Filipina (1960an).

## Rujukan
Koninklijke Burgers' Zoo

jmpl|Koninklijke Burgers' Zoo (19 Maret 2015)
'''Koninklijke Burgers' Zoo**utawa kerep dicekak **Burgers' Zoo''' iku sawijining kebon raja ing Arnhem, Walanda. Kebon raja iki wis dibuka wiwit taun 2013 lan misuwue déné pamèrané sing ramang lungkungan urip. Satauné kebon raja iki ditekani nganti atusan èwu nganti sayuta tamu. Ing taun 2013 malah olèh 1,5 yuta tamu. Burgers' Zoo iku atraksi nomer telu sing akèh dhéwé diparani tamu ing Walanda.

Akèh pamèran kebon raja iki katutup ing jero gedhong lan diwènèhi jeneng miturut témané: *Safari*, *Bush*, *Mangrove*, *Desert*, *Ocean* lan *Rimba*.
Chris O'Dowd

jmpl|Chris O'Dowd (2013)
'''Chris O'Dowd'* (lair in Boyle, Irlandia 9 Oktober 1979) iku sawijining aktor Irlandia. Dhèwèké akèh main ing sinétron Britania.

Sanadyan ngono, awaké uga akèh main filem, contoné *Bridesmaids* (2011), *This Is 40* (2012), *The Sapphires* (2012), *Thor: The Dark World* (2013), *Calvary* (2014), and *St. Vincent* (2014), lan *Loving Vincent* (2017). Dhèwèké début ing Broadway ing sandiwara dhedhasar buku *Of Mice and Men'' ing taun 2014, lan olèh nominasi Tony Award.

## Filmografi 
## Réferènsi 
## Pranala njaba 
*
Ikizukuri

jmpl|ikizukuri
**Ikizukuri** punika ugi dipunsebat **ikezukuri** punika satunggaling dhaharan sashimi ingkang khas saking nagari Jepang. Dhaharan punika awujud iwak utawi ulam ingkang tasih seger ingkang tasih urip. Wonten ing saknjawinipun masyarakat Jepang, dhaharan ikizukuri punika kalebet dhaharan ingkang boten limrah. Wondene masyarakat Jepang punika gadhah pamanggih bilih ikizukuri punika satunggaling prangan saking warisan budaya. Dhahar ulam ingkang tasih urip lan seger punika kalebet satunggaling pengalaman ingkang narik kawigaten. Langkung saking punika, ikizukuri punika kalebet dhaharan ingkang gadhah kualitas ingkang inggil. Namung restoran tinamtu ingkang nyawisaken dhaharan ikizukuri. Bab punika amargi kanggé nyawisaken ikizukuri punika mbetahaken satunggaling juru masak (koki) ingkang saestu trampil, winasis lan gadhah pengalaman.

## Pranala njawi 
* http://www.oak.dti.ne.jp/~koione/koi-shoukai-ikizukuri.html
Kintsuba

jmpl|Imo kintsuba
 utawi kintsubayaki inggih punika kue Jepang ingkang kalebet dhateng golongan wagashi ingkang wujud selai kacang abang ingkang dipunbungkus terigu. Adonan ingkang dipunginakaken kanggé mbungkus selai kacang abang punika dipundamel saking terigu ingkang dipunenceraken kanthi ngginakaken toya lajeng dipunulen dados lembaran ingkang tipis. Kue punika limrahipun wujudipun bunder lan wonten ing permukaan dipunpanggang wonten ing wajan ingkang rata ingkang sampun dipunolesi lisah goreng.

Kue punika dipunparingi nama *kintsubayaki* amargi wujudipun punika kados déné *tsuba* (ingkang nglindhungi asta/tangan) ing cepengan katana saking Zaman Edo.

Kintsuba ingkang awujud persegi punika sinebat  punika dipundamel nalika ing zaman Meiji. Selai kacang abang punika dipundamel kenthel kanthi ngginakaken ager-ager dumugi atos. Salajengipun fipuntugel-tugel persegi. Tugelan selai kacang abang punika lajeng dipuncelupaken dhateng adonan ingkang dipundamel saking terigu dipuncampur toya. Kintsuba persegi ugi dipunmatengaken kanthi cara dipunpanggang wonten ing saknginggilipun wajan ingkang rata.

 utawi  inggih punika kintsuba ingkang isinipun kue punika (basa Jepang: *an*, 餡) dipundamel saking tela pendhem utawi *imo yokan*. Wujudipun punika ugi persegi.

## Rujukan
Kushikatsu

jmpl|Kushikatsu miso
jmpl|Kushikatsu
 punika dhaharan ingkang asalipun saking wewengkon Kansai wonten ing Jepang wujud tugelan alit-alit dhaharan sagara, daging lan sayuran ingkang dipuntusuk kaliyan tusukan bumbu, distrik Naniwa-ku, Osaka.

## Ciri khas 
Kushikatsu punika kalebet bageyan saking budaya dhahar sinambi jumeneng ingkang limrahipun dipunrahapi minangka jajanan nalika ngunjuk bir wonten ing kios utawi warung alit ingkang boten nyawisaken kursi. irisan kol ugi asring dipuntambahaken kanthi gratis dhumateng tiyang ingkang dhahar kushikatsu.

Setunggal tusuk kushikatsu dipuncelup dhateng wadhah ageng ingkang sampun dipunisi kaliyan saus uster saderengipun dipundhahar. Wadhah mawi isi saus uster punika gadhah ancas supados saged dipunginakaken sesarengan kaliyan tiyang sanesipun, satemah tiyang ingkang badhe dhahar kushikatsu punika namung kepareng nyelupaken setunggal tusuk kushikatsu sapisan kémawon. Tiyang punika boten kenging nyelupaken kushikatsu malih wonten ing wadhah saus menawi sampun dipundhahar sekedhik. Wonten ing papan sadean kushikatsi limrahipun dipunpasang seratan ingkang isinipun: "boten kenging nyelupaken kaping 2 wonten ing salebeting saus."

## Variasi kushikatsu 
Tiyang ingkang nyade kushikatsu punika menawi badhe nambah citra kushikatsu saking dhaharan ingkang ingkang murah dados dhaharan ingkang awis kanthi cara madegaken restoran ingkang khusus kushikatsu. Kushikatsu punika dipuncawisaken kados déné masakan Eropa kanthi cara nyawisaken kushikatsu setunggal tusuk setunggal tusuk miturut urutan ingkang sampun dipuntemtokaken. Ingkang nyade punika ugi wonten ingkang ngginakaken saus tartar lan sanès saus uster kanggé dhahar kushikatsu.

### Maneka warni kushikatsu 
* Daging sapi ingkang dipuntugel persegi
* Bagian jaja/ dada ayam
* Sosis
* Tugelan ulam salmon
* Tugelan ulam ingkang gadhah daging warni putih
* Tugelan ulam kembung
* Potongan ulam selar
* Urang
* Kerang
* Tiram
* Tugelan Cumi-cumi
* Chikuwa
* Hampen
* lombok ijo
* Jamur Shiitake
* *Onion ring*
* Ron bawang
* Terong
* Kentang
* Ubi jalar
* Paprika
* Labu parang
* Brokoli
* Asparagus ijo
* Paprika isi daging
* Asparagus bungkus *bacon*
* Gyoza
* Somai
* Lumpia
* Bola daging ayam cincang
* Telur puyuh

## Rujukan
## Pranala Njawi 
*  Resep kushikatsu
Kyaraben

jmpl
jmpl|manéka kreasi kyaraben
 inggih punika bénto ingkang isinipun dhaharan ingkang dipunsusun kados mekaten kados déné karakter wonten ing anime lan manga, selebritas utawi tokoh sanesipun.. Ibu-ibu wonten ing Jepang punika asring ngisi kalodhangan kanggé ndamel dedhaharan kanggé kulawarganipun  kalebet bénto.

## Etimologi 
Kyaraben punika asalipun saking tembung  ingkang ateges karakter lan .

## Sajarah 
Budaya paring rerenggan/ hiasan wonten ing bénto punika kawiwitan kanthi praktik umum kanggé nambahaken dhaharan ingkang anama  ingkang wujud sosis ingkang dipunsigar wonten ing bageyan ngandhap supados mirip kaliyan gurita. Nanging dhaharan punika limrahipun boten gadhah praupan (rai) satemah boten gampil dipunmangertosi minangka karakter. Bento ingkang ngginakaken wujud praupan sapisan punika wonten ing buku  ingkang dipunterbitaken déning kelompok ingkang dados panaliti masakan, Furutani Masae, nalika wulan Mèi taun 1997. Perancang dhaharan ingkang asmanipun Yukiko Bureneku ingkang manggèn wonten ing Amèrika Sarékat lajeng nerbitaken buku  nalika wulan Maret 2003.

Wiwitanipun bento ingkang dipunparingi hiasan punika gadhah ancas supados damel laré-laré punika remen dhumateng dhaharan lan ugi saged nambah pakulinan dhahar ingkang langkung wiyar. Ing samenika budaya kyaraben punika sampun nglampahi évolusi ngantos wonten kontès nasional ingkang dipunwontenaken ing Jepang.

## Wonten ing budaya populèr 
* Kyaraben punika pérangan ingkang paling utama wonten ing film cekak taun 2011 kanthi irah-irahan Bento Monogatari ingkang dipunsutradarani déning Pieter Dirkx saking Bèlgi.

## Pirsani ugi 
* Ekiben
* Bento
* Makunouchi

## Rujukan 
## Pranala njawi 
* Face Food: The Visual Creativity of Charaben (and Other Food)
Cora Du Bois

**Cora Du Bois** ya iku ahli antropologi wanita kalairan Brooklyn, New York, Amérikah Sarékat, kalairan taun 1903. Du Bois naté olèh pandhidhikan ana ing Barnard College (BA) taun 1927. Sabanjuré MA ing Columbia University (1928) lan Ph.D. ing University of California, Berkeley (1932). Panlitian antropologis naté ing California lan Oregon (1929), Alor Indonesia (1938), Switserlan, Indhi, Sri Lanka (1942-1954), lan Orissa Indhi (1961). Du Bois uga nulis werna-werna karya akademis, kaya déné *Wintu Ethnography* (1935), ‘Some anthropological perspectives on psycho-analysis’ ana ing jurnal *Psycho-Analytic Review* (1937), *The People of Alor* (1944), *Social Forces in Southeast Asia* (1949). Nalika ing Alor, dhèwèké nganggo metode tés psikologi lan ngumpulaké crita urip ing pakaryan ètnografi. Karyané The People of Alor dadi landmark ing bab kajian antropologi psikologi.

## Rujukan
Makunouchi

inggih punika salah satunggaling jinis bénto Jepang ingkang kondhang. Dhaharan punika kapérang saking ulam, daging, asinan, tigan (endhog) lan sayuran dipuntambah kaliyan sekul lan ugi umeboshi. Wonten ugi jinis sanèsipun kados déné sekul-kacang, sushi ulam, lan sup-sekul-daging
jmpl|Bento makunouchi
Tembung *makuno-uchi bento* ("bento ing antawisipun adegan") punika asalipun saking Zaman Edo (taun 1603 dumugi 1867) ingkang dipuncawisaken wonten ing selaning nalika pagelaran teater nembe ngaso Noh lan Kabuki.

Wiwit saking Zaman Meiji, Makunouchi punika sampun dados bento ingkang limrah dipunsadé wonten ing setasiyun sepur. Toko serba wonten ugi limrahipun nyadé bento kanthi nama Makunouchi. Sinaosa pilihan lan cacahipun jinis dhaharan ingkang wonten ing bénto Makunouchi punika béda-béda saben toko, limrahipun Makunouchi gadhah jinis dhaharan ingkang langkung kathah tinimbang pakèt dhaharan sanesipun ingkang dipunsamektakaken wonten ing toko kasebat, satemah reginipun ugi dados langkung awis.

## Pirsani ugi 
* Bento
* Ekiben
* Kyaraben

## Rujukan
Hans Peter Duerr

**Hans Peter Duerr** ya iku ahli antropologi kalairan Mannheim, Jerman taun 1943. Pandhidikané naté ing University of Heidelberg (Ph.D.) taun 1971 lan ing University of Kassel taun 1981. Karya gedhéné ya iku *Der Mythos vom Zivlisations Prozess* dadi kritik radikal ing tèori èvolusi modern.

## Rujukan
Louis Dumont

**Louis Dumont** ya iku ahli antropologi lan sosiologi saka Paris, Prancis taun 1911. Louis naté nglakoni panlitian antropologis ana ing Indhi kidul awit Juli nganti Desember 1949, Desember 1950, Mei-November 1950. Karya-karya akademis kang tinulis déning dhèwèké ya iku antarané *A South Indian Subcaste: Social Organization and Religion of the Pramalai Kallar* (1986), *Homo Hierarchichus: The Caste System and Its Implications*, (Homo Hierarchicus 1966), *Affinity as Value; Marriage Alliance in South India* (1983), lan *Homo Aequalis* (1985). Karya étnografi Louis Dumont bab Pramali Kallar iki mèlu tradisi klasik antropologi sosial Inggris.

## Rujukan
Mary Douglas

**Margaret Mary Douglas** utawa **Mary Douglas** ya iku ahli antropologi wanita saka San Remo, Italia. Margaret olèh pandhidhikan pawiyatan luhur ana ing University of Oxford lan oléh gelar MA (1942), B.Sc. (1948), lan D.Phil. (1953). Panlitian naté ing Lele, Bèlgi Kongo utawa Zaire (1949, 1953, 1987). Dhéwéké uga nulis karya-karya akademis kaya déné *Purity and Danger: An Analysis of Concepts of Pollution and Taboo* (1966), *Natural Symbols. Explorations in Cosmology* (1970), *The World of Goods. Towards an Anthropology of Consumption*, ditulis bareng karo Baron Isherwood (1978), *Risk and Culture: An Essay on the Selection of Technical and Environmental Dangers*, ditulis bareng karo Aaron Wildavsky (1982). Margaret Douglas iki konsistén ing komitmené kanggo modernisasi disiplin antropologi lan dadi antropolog sosial kang keétung minangka intelèktual publik. Margaret iki dipengaruhi karo paham Durkheim.

## Rujukan
Henk Driessen

**Henk Driessen** ya iku ahli antropologi kalairan Venlo, Walanda, taun 1950. Henk naté olèh pandhidhikan ing Nijmegen, Walanda ing tingkat MA taun 1976 lan Ph.D. taun 1981. Dhéwéké naté nglakoni panlitian antropologis ing Provinsi Cordoba Spanyol (1974, 1977), Melilla Spanyol, Maroko (1984), Tarifa, Ceuta Spanyol, lan Tangier Maroko (taun 1992, 1993, 1997, 2000). Karya-karya akademis kang wis tinulis déning dhèwèké ya iku antarané ‘Male sociability and rituals of masculinity in rural Andalusia’ ana ing jurnal *Anthropological Quarterly* (1983) lan *On the Spanish-Moroccan Frontier* (1992). Panlitiané ana ing sekubengé selat Gibraltar. Fokus panlitiané iku bab antropologi maskulinitas. Ing Spanyol, dhèwèké nglakoni observasi partisipasi ing kajina hipermaskunilitas ing bar Spanyol kidul. Dhéwéké uga nulis monograf bab kutha Melilla, kantong wewengkon Spanyol ing Afrika Lor, Moroko.

## Rujukan
Mitsumame

jmpl
 inggih punika dhaharan panutup wonten ing Jepang ingkang wujud ager-ager wujudipun kados kubus ingkang dipuncawisaken wonten ing mangkuk sareng kaliyan *setup* kacang ercis abang lan woh kaleng (jeruk mandarin utawi persik). Wonten ugi mitsumame ingkang dipuntambah bola-bola saking tepung ketan (*shiratama dango*) utawi *gyuhi.* Pemanis ingkang wujud *kuromitsu* (sirup ireng ingkang asalipun saking gula abrit tebu) ingkang dipuntambahaken dhateng ager-ager saderengipun dipundhahar. Dhaharan punika dipundhahar kanthi ngginakaken sendok utawi garpu.

Mitsumame punika kalebet salah satunggaling dhaharan tradhisional mangsa panas wonten ing Jepang. Mitsumame ugi kalebet wonten ing perbendaharaan *kigo* (tembung mangsa) kanggé mangsa panas wonten ing puisi/ geguritan *haikai*. Sinaosa mekaten, mitsumame samenika sampun saged dipunrahapi wonten ing sedaya mangsa.
jmpl|Mitsumame kaliyan teh

## Sejarah 
Mula bukanipun mitsumame punika dhaharan kanggé para lare ingkang wujud  utawi adonan tepung beras kaliyan toya ingkang dipundamel manéka wujud lan warni lajeng dipunkukus. Wonten nginggilipun punika lajeng dipuntambahi kaliyan setup kacang ercis abrit lajeng dipuntambahi kaliyan sirop.

Mitsumame kanthi wujud sajian ingkang samenika kalebet asiling riptanan kafe Funawa wonten ing Asakusa, Tokyo nalika taun 1903. Wonten ing wadhah perak kadosdene Kilen dipuncawisaken ager ingkang awujud kubus, setup aprikot, ;an gyuhi. Ingkang mundhut punika gadhah kalih pilihan sirop, sirip ingkang putih menapa sirop ingkang ireng kanggé dipuntambah wonten nginggilipun. Dhaharan punika dipundhahar ngginakaken sendok perak . Funawa lajeng madegaken papan khusus dhahar mitsumame ingkang dipunsebat Mitsumame Hall. Kafe Funawa lajeng kondhang minangka papan nalika mitsumame dipunripta.

## Variasi 
* Anmitsu
*: Agar kaliyan selai kacang azuki
* 
*: Agar kaliyan setup kacang ercis manis
* Krim mitsumame
*: Mitsumame kaliyan es krim (utawi krim kocok)
* Coffee mistumame
*: Coffee jelly dipunginakaken kanggé nggantos ager

## Referensi
Nikujaga

jmpl|Nikujaga
 inggih punika dhaharan masakan Jepang ingkang dipundamel saking daging, kentang lan bawang bombay ingkang dipungodhog supados raosipun legi kaliyan gula, kecap asin, lan ugi mirin. Wonten ing Jepang sisih kilen, daging ingkang dipunginakaken inggih punika daging sapi kaliyan kentang ingkang jinis *Mayqueen*. Wondene wonten ing Jepang sisih wetan punika ngginakaken daging babi kaliyan kentang ingkang jinis *Danshaku*.
Nikujaga punika asalipun saking masakan ingkang dipungodhog ingkang dangu, daging ingkang dipuncawisaken déning angkatan Laut Kerajaan Inggris. Dhaharan punika gadhah kandhutan gizi ingkang seimbang satemah dhaharan punika dipundadosaken dhaharan wonten ing angkatan Laut Jepang lan sansaya nyebar ing kalanganipun rakyat Jepang.

## Asal usul 
Nalika nembe ngangsu kawruh wonten ing Portsmouth, Inggris (1870-1878), Togo Heihachiro punika remen sanget kaliyan dhaharan ingkang sinebat *beef stew* inggih punika daging sapi ingkang dipungodhog dangu. Saksampunipun kondur malih dhateng Jepang, dhaharan kalawau dados dhaharan standar wonten ing saknginggilipun kapal. Juru masak ingkang dipunparingi dhawuh supados damel dhaharan kasebut boten mangertos resepipun, menapa malih saus demiglace lan anggur (unjukan) punika nggih boten wonten. Gula saha kecap asin punika lajeng dipundadosaken bumbu lan asilipun malah raosipun echo. Masakan punika lajeng dados menu angkatan laut, nanging boten kondhang dipundhahar déning kalangan rakyat amargi dipundamel saking daging lan kentang ingkang boten limrah dipundhahar déning tiyang Jepang. Nikujaga punika naté badhe dipunlalekaken déning tiyang amargi pagesangan ingkang abot saksampunipun Perang Dunia II. Nalika wonten ing tengahing dekade 1950-an, Nikujaga punika mlebet malih wonten ing menu masakan, nanging nembe dados menu padintenan punika wonten ing saktengahing dekade 1960-an.

Nikujaga lan Kareraisu (*nasi kasi*) punika kalebet salah satunggaling tuladha "masakan mama" (*ofukuro no aji*) ingkang ngemutaken tiyang Jepang dhateng masakanipun ibu nalika ingkang putra punika tasih alit. Ibu-ibu wonten ing Jepang limrahipun gadhah resep lan cara masak Nikujaga ingkang unik, satemah ingkang putra limrahipun boten bakal kesupen marang raosipun masakan ibu.

## Rujukan 
## Pranala Njawi 
* Resep Nikujaga
Soundwave

**Soundwave** (versi Transformers Jepang inggih punika **Soundblaster**) inggih punika salah satunggal paraga robot fiksi saking serial The Transformers. Piyambakipun punika saged éwah saking robot dados *tape recorder*. Soundwave punika kalebet salah satunggal saking anggota Decepticons kanthi pimpinan Megatron. Piyambakipun punika kalebet salah satunggal anggota ingkang loyal marang Megatron. Piyambakipun punika gadhah mungsuh wonten ing Autobots inggih punika Blaster.

## Transformers: Generation 1 
### Profil 
Soundwave punika kalebet satunggal sakung sapérangan paraga Transformers ingkang kathah dipuntepangi déning tiyang amargi wujudipun ingkang unik. Piyambakipun punika saged ndeteksi lan ugi ngrusak transmisi radio wonten ing angin. Lan awit saking kaprigelanipun punika Soundwave pikantuk papan minangka Petugas Komunikasi Decepticons, saé nalika dipunpimpin déning Megatron menapa nalika dipunpimpin déning Galvatron. Kejawi punika, piyambakipun ugi saged maos pikiran lan nyuci otakipun manungsa.

Soundwave punika kalebet robot Transformes ingkang mentalipun kiyat. Piyambakipun éwah dados *tape recorder* ing Bumi. Saderengipun wonten ing Cybertron, piyambakipun saged éwah dados satunggaling menara lampu wonten ing margi.

Ingkang ngisi swaranipun Soundwave punika aktor Frank Welker, ingkang kala punika nalika nembe proses sulih swara kalampahan, pihak produser ngginakaken piranti vocoder ingkang nedahaken swara monoton khas robot. Nanging wonten ing kalih episode, swara Soundwave punika boten kasaring kanthi khusus. Awit saking punika swaranipun Soundwave punika sami kaliyan Megatron ingkang dipunisi ugi déning Frank Welker. Wondene wonten ing Jepang ingkang ngisi swaranipun Soundwave inggih punika Issei Masamune, sapisan malih pihak Takara ngginakaken piranti vocoder kanggé nedahaken swara robot khas Soundwave.

## Pranala njawi 
* Situs penghargaan untuk Soundwave 2007 
* Situs penghargaan untuk Soundwave karya Raksha 
* Soundwave di ToyBin 
* Blaster (Autobots) vs. Soundwave (Decepticons) – Siapa yang menang?
Sata Andagi

jmpl|Sata Andagi
 inggih punika kué ingkang awujud bal khas Okinawa. Kué punika dipundamel saking adonan tigan ayam, glepung terigu, gula lan bakpuder ingkang dipunmatengaken kanthi cara dipungorèng wonten ing lisah gorèng.

Wonten ing basa Okinawa dialèk Shuri, *saataa* punika ateges gula, *andaagii* punika asalipun saking tembung *anda* (minyak) lan *agii* (dipungoreng). Wonten ing KapuloanMiyako, kué punika dipunsebat *sata panbin*. Wonten ing Basa Miyako, sata punika ugi ateges *gula* lan *panbin* punika ateges kué dipungoreng. Wonten ing Hawaii, kuwé punika kondhang kanthi nama **andagi**.

Panganggénipun gula ingkang radi kathah wonten kué punika damel boten patos ngembang. Kué punika dipungoreng kanthi ngginakaken lisah kanthi suhu sedhengan (140℃–150℃) satemah mateng ingkang bagian njero. Bagian njero kué punika tasih empuk kados déné donat, nanging kemriuk wonten ing bagiyan njawi.

Kué punika kué omahan ingkang asring dipundamel piyambak déning tiyang Okinawa. Kué punika dipundamel kanthi jumlah ingkang kathah amargi awèt dipunsimpen dumugi pinten-pinten dinten wonten ing suhu kamar. Toko tempura wonten ing peken, toko tandha mata, lan toko kué wonten ing Okinawa nyadé sata andagi kanthi manéka warni rasa, kadosdéné sata andagi ingkang ngginakaken gula pasir, gula abang tebu, kunir, waluh lan uwi.

## Sajarah 
jmpl|Ndamel sata andagi
Kué ingkang mèmper sata andagi ugi kapanggihaken wonten ing dharatan Cina. Nalika abad kaping 15, Kerajaan Ryukyu asring nampi tamu kanegaran saking Tiongkok satemah perlu ngintun juru masak istana dhateng Provinsi Fujian kanggé sinau babagan masakan Tionghoa. Saksampunipun wonten ing kondur mbeta kaprigelan damel sata andagi lan ugi chinsuko. Kapal ingkang mbeta upeti saking Kerajaan Ryukyu dhateng Dinasti Ming tindak kaping 171.

Sata andagi punika wiwit dipunsadé wonten ing toko-toko saksampunipun konduripun Okinawa dhateng Pamarentah Jepang nalika taun 1972. Sadèrèngipun pésta kawinan, sata andagi dipunparingaken minangka barang antaran (*yuino*) sareng kaliyan kué *kataharanbu* minangka simbol kakung. Wonten nginggilipun ugi dipuntambah kaliyan kué *machikaji* ingkang warninipun jambon. Kala kué kanggé karaméan utawi pahragyan, kué niki dipundamel langkung ageng saking takeran biyasa ngantos dhiaméter kinten-kinten 12&nbsp;cm–15&nbsp;cm.

Kué gorèng  dipundamel saking bahan-bahan ingkang sami kadosdéné sata andagi. Wonten ing basa Okinawa, sanguachi punika ateges wulan Maret (basa Jepang: *sangatsu*); *guashi* ateges *kue* (*okashi*). Béda kaliyan sata andagi, kué punika awujud persegi ingkang dawanipun kados kertu nama. Sadèrèngipun dipungorèng, kalih garis ndawa dipunparingaken wonten ing lumah kué kanthi ngginakaken lading/péso. Sanguachi guashi rumiyin kalebet kué ingkang mligi ingkang dipundhahar wonten ing pinggiring sagara nalika pahargyan Hamauri saben tanggal 3 wulan 3 kalender dangu. Nanging samenika, kué punika dipunsadé tanpa kenal mangsa.

## Pirsani ugi 
* Kue bantal
* Malasada

## Rujukan
Narutomaki

jmpl|Narutomaki wonten ing ramen
 utawi  inggih punika jinising *kamaboko*, utawi *surimi* ingkang dipunproduksi wonten ing Jepang. Saben tugelan naruto punika gadhah pola spiral warni abang/ abrit utawi jambon kadosdene pusaran toya naruto wonten ing Selat Naruto ing antawisipun Pulo Awaji lan Shikoku ing Jepang. Pérangan punika ugi dados inspirasi kanggé nama karakter seri manga populer karya Mashahi Kishimoto, inggih punika *Naturo*. Istilah 'Narutomaki' uga dienggo minangka tembung sing ngrujuk marang simbol ("@").

## Produksi 
KuthaYaizu, Shizuoka punika kondhang awit saking produksi naruto.

## Panganggenipun 
*Naruto* punika kanggé tambahan wonten ing mi Jepang kados déné ramen Tokyo. Wonten ing sapérangan papan wonten ing Jepang, narutomaki ugi dipunginakaken minangka bahan kanggé oden lan nimono.

## Referensi 
## Pranala njawi 
*  Naruto sebagai taburan pada soba (Museum Ramen Shin-Yokohama)
*  Pengetahuan pada naruto (Naruto Kitamura Ltd.)
Eleanor Tomlinson

jmpl|Eleanor Tomlinson (2014)
**Eleanor Tomlinson** (lair ing London, 19 Mèi 1992) iku sawijining aktris Inggris. Dhèwèké ditepungi olèhé maragani Putri Isabelle ing *Jack the Giant Slayer* (2013), Isabel Neville ing *The White Queen* (2013), Adeline Ravoux ing *Loving Vincent* (2017), lan Demelza Poldark ing séri *Poldark* (2015 nganti saiki).
Tom yam

jmpl
jmpl|Resep bumbu tom yam
**Tom yam** (bahasa Thai: ต้มยำ,  ugi kadangkala sinebat *tom yam* utawi *dom yam*) inggih punika satunggaling sup ingkang asalipun saking Thailand. Sup punika kalebet salah satunggaling dhaharan Thailand ingkang sampun kondhang.

Wonten ing Thailand, padatanipun tom yam dipundamel kanthi ngginakaken bahan urang (*tom yum goong*), pitik (*tom yum gai*), ulam/ iwak (*tom yum pla*), utawi dhaharan sagara ingkang dipuncampur kaliyan (*tom yum talay* utawi *tom yum po taek*) lan ugi jamur.

## Pranala njawi 
* Resep Tom Yam 

esep Tom Yam asli Thailand
* Tom Yum Goong Recipe from realthairecipes.com
* Recipe for Tom Yum
* Tom Yum Goong recipe
Meuseukat

jmpl|
Kuwé Meuseukat
**Meuseukat** inggih punika dhaharan khas Acèh ingkang setunggal jinis kadosdéné dodol amargi gadhah tèkstur ingkang lembut lan ugi raosipun ingkang legi. Raos legi punika pikantuk saking woh nanas ingkang dipun-ginakaken nalika damel kuwé punika satemah kuwé punika ugi sinebat dhodhol nanas. Werni saking kuwé punika putih amargi namung ngginakaken glepung terigu tanpa ngginakaken pawarna dhaharan. Wondéné warni ingkang kuning punika amargi kuwé punika ngginakaken campuran woh nanas ingkang warninipun kuning. Kejawi punika nalika mantènan ugi boten saged uwal saking dhaharan punika inggih punika minangka *hantaran*. Kuwé punika ugi saged dipunpanggihaken nalika dinten ageng kadosdéné Idul Adha lan Idul Fitri. Ancasipun punika boten sanès inggih punika kanggé paring sambutan dhateng kulawarga utawi sedhèrèk ingkang tembé silaturahmi.

## Cara Damel 
Anggènipun damel meuseukat punika sami kémawon kaliyan damel dodol. Nalika damel meuseukat punika mbetahaken wekdal ingkang dangu lan ugi kedah tlaten. 
* Nalika damel adonan, sadèrèngipun dipuntambah kaliyan gula, glepung punika dipunmasak rumiyin kanthi ngginakaken toya putih lan toya jeruk ugi nanas. Prayoginipun, jeruk lan nanasipun dipunsaring rumiyin supados boten wonten serat ing salebeting adonan kuwé. Menawi sampun lajeng dipuntambah kaliyan mentéga lan glepung wonten toya gula. Lajeng dipunudhak ngginakaken séndhok kayu mawi geni ingkang alit kémawon dumugi adonan kasebat mateng. Saksampunipun mateng, kuwé kasebat lajeng dipunlebetaken wonten ing wadah ingkang rata saha dipunparingi dhasaran plastik. Pérangan kasebat supados kuwé Meuseukat kasebat boten raket lan nalika badhé dipuniris punika gampil.

## Papan Nyadé 
Meuseukat ini boten tamtu saged dipanggihi wonten ing peken-peken tradhisional. Tiyang ingkang badhé mundhut kedah pesen kuwé punika rumiyin amargi kuwé punika namung wonten ing dinten tartamtu. Nanging samenika sampun kathah wewengkon ing sentra kuwé tradhisional Aceh ingkang nyadé dhaharan punika. Kadosdéné kawasan Lampisang, Kecamatan Lhoknga, Aceh Bear utawi ing sapérangan supermarket mliginipun ing toko pigegel Aceh.

## Rujukan
Pulo Bouvet

jmpl|Foto Pulo Bouvet saka antariksa

**Pulo Bouvet** (Norwégia: Bouvetøya [bu.ˈʋɛ.øj.ɑ]) iku sawijining pulo subantarktika dhuwur sing suwung. Pulo jajahan Norwègia iku ora ana sing manggoni lan dunungé ana ing Samodra Atlantis Kidul mawa koordinat: 54°25.8′S 3°22.8′E, dadi dunungé saloring Sistém Prajanjèn Antarktika. Pulo iki pulo sing langut dhéwé sadonya, adohé 2.600 km saka pasisir kidul/kidul-kulon Afrika Kidul lan sakiwa-tengené 1.700 km saloring Pasisir Putri Astrid ing Tanah Ratu Maud, Antarktika. Pulo iki dunungé ya ing pungkasan kidulé Rabung Tengah Atlantis.
Roti Jala

jmpl|Roti jala Indonesia
**Roti jala** inggih punika salah satunggaling dhaharan ingkang asalipun saking Melayu Sumatera Kidul. Limrahipun dhaharan punika dipuncawisaken sareng kaliyan duduh kari Melayu.

Wonten ing Deli dhaharan punika kondhang dipuncawisaken kaliyan kari wedhus lan ugi acar nanas. Miturut budayawan M Muhar Omtatok, roti jala punika kalebet dhaharan Melayu ingkang saged kémawon kenging adaptasi saking unsur India. Roti jala punika ugi kapanggihaken wonten ing Kepuloan Riau kanthi sebatan sanès inggih punika *roti kirai*.

Asal-usul Roti Jala ora bisa dipisahaké saka pengaruh jaman kolonial lan budaya Melayu. Sanajan ana sawetara teori babagan sejarahé, ana sing nyebutaké yen roti jala wiwit muncul nalika jaman kolonial, nalika teknik nggawe adonan tipis bisa waé kena pengaruh saka panganan Éropa. Saliyané kuwi, wujude sing kaya jaring iki uga nuduhaké inspirasi saka seni tekstil tradisional. 

Roti Jala nduwèni peran wigati ing upacara lan adicara tradisional Melayu. Nalika perayaan Hari Raya, umpamané, Roti Jala dadi salah siji panganan sing kanggo disuguhaké marang para tamu. Panganan iki uga kerep ditemokaké ing adicara mantèn lan kenduri, minangka tandha kemeriahan lan kekompakan bebarengan. Anané sing tansah mèlu ing saben perayaan nuduhaké sepira wigatiné ajining budaya sing digawa déning Roti Jala**.**

Panyajian roti jala uga ngalami akèh pangembangan. Ana macem-macem varian rasa kanggo nikmati roti jala, wiwit saka legi, gurih, nganti pedhes. Saiki gampang nemokaké campuran roti jala, yaiku karo srikaya, gedhang, coklat, nganti duren. Ing Medan dhéwé, roti jala sejatiné wis dadi panganan khas ing dina-dina gedhé kaya wulan Ramadhan lan Idulfitri. Roti jala kerep dadi takjil kanggo buka puasa utawa cemilan nalika Idulfitri. Mula saka kuwi, angel nemokaké roti jala ing dina-dina biasa kaya saiki. Roti jala saiki uga bisa ditemokaké ing acara-acara wigati kaya mantèn, khitanan, syukuran, lan liya-liyané.

Roti Jala minangka bagean saka warisan kuliner Melayu, wigati sanget kudu nglestarekaké supaya ora ilang amarga perkembangan jaman. Upaya kanggo mulang marang generasi enom babagan cara nggawe lan ngurmati panganan iku perlu. Saliyané kuwi, kanthi nambahaké Roti Jala ing menu restoran modhèren lan festival kuliner, panganan iki bakal tetep relevan lan dikenal ing kalangan generasi.

## Galeri 

Kuah roti jala Indonesia.JPG|Kuah roti jala
Rotijala.jpg|Roti jala di Malaysia
Sambai Asam Udeung

**Sambai Asam Udeung** inggih punika salah satunggaling dhaharan ingkang khas saking wewengkon Aceh ingkang kadamel saking urang ingkang dipun-godhog lajeng dipunrajang alit. Lajeng dipuntambah kaliyan bumbu-bumbu ingkang gadhah cita rasa asem lan ugi pedhes. Wonten ing salah satunggaling griya dhahar Aceh wonten ing Jakarta, asem udeung punika kondhang kanthi sebatan *sambal ganja*. Pérangan punika sanès amargi dhaharan punika gadhah kandhutan ganja, nanging amargi sambel punika damel tiyang punika gadhah raos kepèngin dhahar malih.

Asam udeung punika, kejawi minangka lauk/lawuh ingkang dipundhahar kaliyan sekul ingkang anget, dhaharan punika ugi cocog dipun-ginakaken kanggé lauk sareng kaliyan Sie Reuboh (daging godhog) olahan khas saking wewengkon Acèh sanèsipun. Pilihan dagingipun ing antawisipun inggih punika daging ménda utawi sapi ingkang dipun-godhog kanthi ngginakaken cuka, saklajengipun dipun-garingaken lan dipun-gorèng dumugi garing. Masakan punika saged dipunmèmperaken kadosdéné dendeng, nanging ingkang bagiyan njero daging punika tasih lembab.
Roti Canai

jmpl|Roti Canai
**Roti canai** inggih punika salah satunggaling jinis roti gèpèng (*flatbread*) ingkang kenging pangaribawa saking India. Roti punika taksih kathah kapanggihaken wonten ing Indonesia lan ugi wonten ing Malaysia. Roti punika saged kapanggihaken wonten ing gerai ing Malaysia utawi wonten ing griya dhahar Aceh wonten ing Indonesia. Wonten ing Singapura, roti kados punika dipunsebat kaliyan roti prata. Wujudipun lan ugi bahanipun ingkang mèmper kaliyan kerala porotta. Roti punika gèpèng sanget amargi dipundamel kanthi cara dipunubengaken ngantos adonanipun dados tipis sanget lajeng dipuntekuk lan pungkasan dipunpanggang kanthi ngginakaken lisah. Kejawi punika saged ugi kanthi damel adonan ingkang saèstu tipis sanget wonten ing saknginggilipun papan panggangan.

Wonten ing Indonesia, roti canai punika dipuncawisaken kaliyan kari menda utawi domba.

## Asaling Tembung 
Roti inggih punika tembung wonten ing Basa Urdu, Melayu, lan Indonesia kanggé tembung *bread* wonten ing Basa Inggris. Wondéné canai punika nedahaken nama kutha Chennai wonten ing India, masakan Channa wonten ing India, utawi tembung canai ingkang ateges adonan ingkang dipun-gulung wonten ing Basa Melayu.

## Rujukan
Asam Keueung

**Asam Keueung** inggih punika salah satunggal masakan olahan khas Aceh. Olah-olahan punika gadhah raos ingkang kecut/asem lan ugi pedhes. Wonten ing Basa Indonesia tembung Asam Keueung punika ateges sayur asem pedhes. Masakan punika namung wonten ing Acèh lan anggènipun nyawisaken ugi bènten. Wonten ing Acèh Besar, kalebet wewengkon ingkang sapérangan ageng padunungipun gadhah dhaharan ingkang asalipun saking ulam sagara. Ulam-ulam ingkang pikantuk saking sagara kasebat nalika dipunpilah saged dados Asam Keueung lan raosipun punika bènten sanget kaliyan sapérangan wewengkon sanèsipun. Saged dipunaturaken bilih wonten ing saben wewengkon Acèh punika gadhah bumbu Asam Keueung khas piyambak.
Larb

jmpl
***Larb*** utawi ugi dipunwaos ***laap***, ***larp*** utawi ***lahb*** inggih punika dhaharan salad daging cincang ingkang khas saking Laos.

Istilah "larb" ingkang samenika dipungayutaken kaliyan makna "kabegjan" wonten ing basa Lao lan Thai. Sejatosipun gadhah asaling tembung saking basa Lanna Thailand Ler ingkang ateges "nyincang daging".

## Jinis 
### Vèrsi Laos/Isan 
*Larb* punika asring dipundamel saking daging ayam, daging sapi, bèbèk, ulam, utawi daging babi ingkang dipuncincang utawi jamur. Lajeng dipuntambahi bumbu kaliyan kécap ulam, toya jeruk nipis, utawi peresan limau, *padaek* (kecap ulam Laos), sekul bakar ingkang dipungiling lan ugi bumbu sanesipun. Daging cincang punika saged dipuncawisaken kanthi mentah lan saged ugi kanthi sampun mateng. Asiling cincangan daging punika dipuncampur kaliyan lombok abang, godhong mint, lan sayuran sanèsipun. Sega bakar giling (*khao khua*) ugi kalebet pérangan ingkang wigati saking dhaharan punika. Dhaharan punika limrahipun dipuncawisaken wonten ing suhu kamar lan dipunsandhingaken kaliyan ketan lan ugi sayuran ingkang mentah.

### Vèrsi Thailand Ler 
*Larb* saking Thailand Ler - *larb Lanna* - punika béda kaliyan larb saking Laos lan Isan ingkang langkung kondhang. Larb saking Thailand ler saking suku Thai Yuan/ Khon Mueang  boten ngginakaken kécap ulam lan ugi jeruk nipis satemah raosipun boten asem. Nanging ingkang dipunginakaken inggih punika campuran bumbu garing kalebet jinten putih, cengkeh, lada, kembang lawang, andaliman lan kayu legi, Kejawi bubuk lombok garing. Kangge larb ingkang ngginakaken daging babi lan daging ayam, padatanipun ugi dipuntambahaken getih saking kéwan wau.

## Rujukan 
## Pranala njawi 
* Laap
* 
*
Keukarah

**Keukarah** utawi *karah* inggih punika satunggaling dhaharan ingkang dipundamel saking campuran glepung lan santen ingkang dipundamel wujudipun kadosdéné lembing kanthi ukuran kirang langkung setunggal tlapak astanipun priyantun diwasa. Dhaharan punika salah satunggaling jajanan khas Acèh ingkang mèmper kaliyan serabut utawi susuh (sarang) manuk. Raosipun dhaharan punika gurih, legi lan garing. Amargi wujudipun ingkang unik, kuwé punika asring dipundadosaken angsal-andsal ingkang saged dipunbeta dhateng pundi kemawon.

## Anggènipun nyajèkaken 
Kuwé punika asring kapanggihaken wonten ing pésta mantenan minangka hantaran saking pihak ingkang kakung dhateng pihak ingkang putri. Kejawi punika, nyeraki dinten riyaya utawi adicara adat lan kenduri/genduren Acèh, kuwé punika boten naté uwal saking sajian dhaharan. Anggènipun nyajèkaken dhaharan punika saged kapanggihaken wonten ing adicara nalika paring sambutan dhateng dhayoh utawi minangka réncang nalika ngunjuk teh.

## Piranti 
* Kompor 22 sumbu
* Baskom
* Cithakan bathok klapa
* Saringan dandang

## Cara Damel 
* Bahan Kuwe karah
* 250g glepung beras
* 500g gula pasir
* 1L lisah gorèng
* ½ L toya
Cara damelipun punika dipunlampahi kanthi kalih tahap:
* Cara ndamel glepung
Sadèrèngipun beras dipunkum sedangunipun 1 dalu lajeng dipunkumbah dumugi resik ingkang katingal saking toyanipun sampun bening, lajeng dipunkèndelaken. 
Sebelunya beras direndam 1 malam lalu dicuci bersih higga airnya jernih,lalu ditiriskan. Bibar mneika dipuntutu kanthi ngginakaken lesung dumugi alus lajeng glepung dipunayak lan dipunpepe dumugi garing. saksampunipun glepung garing lajeng dipunayak kaping pisan malih lan sampun siap dipunolah dados adonan.

* Cara damel Keukarah
Glepung lan gula dipunudhak rata lajeng dipuntambah kaliyan toya sekedhik sekedhik dumugi adonan rata lan dados kenthel. Ancasipun punika supados adonan kasebat saged mandhap saking cithakan nalika badhé dipun-gorèng. Saksampunipun dipunlebetaken wonten ing cithakan, adonan kasebat saged langsung dipun-gorèng sinambi ngubengaken keukarah ngubengi wajan ingkang kandelipun ½ cm.

## Referensi
Suimono

punika satunggaling sop duduh bening wonten ing masakan Jepang. Sup punika ngginakaken bahan-bahan ingkang nembé musiman. Rasa suimono ingkang boten patos katingal punika asring dipun-ginakaken wonten ing jamuan dhaharan resmi wonten ing Jepang. Suimono limrahipun dipuncawisaken wonten mangkok. Kaldu kanggé sup punika limrahipun dipunpendhet saking konbu utawi dashi katsuobushi ingkang dipunparingi tambahan uyah/sarem lan ugi kécap ingkang asin. Isinipun punika wujud ron/ godhong aromatik. Kadosta godhong * mitsuba*, *sansho*, utawi irisan kulit yuzu ingkang ngambang wonten ing sanginggilipun sop. Isi saking sop punika dipunsebat *wandane*. Menawi suimono dipundamel saking kaldu ulam utawi kerang lan namung dipuntambah sekedhik uyah, sup punika dipunsebut  menawi sup punika dipundamel kanthi bening ngginakaken kaldu ulam utawi kerang ingkang dipuntambah kécap asin, dhaharan punika lajeng sinebat  utawi . 
jmpl

## Isi sop 
Salah satunggaling saking bahan-bahan wonten ngandhap punika ingkang asring dipundadosaken isi kanggé suimono.
* Tahu
* Kembang tahu
* Daging imitasi
* *Yamaimo*
* *Hanpen*
* Ulam ingkang dagingipun warni putih lan ugi kerang
* Somen
* Mochi (minangka zoni)
Keumamah

**Keumamah** inggih punika salah satunggaling dhaharan khas saking wewengkon Acèh. Dhaharan punika dipundamel saking bahan baku ulam/ iwak. Ulam ingkang dipun-ginakaken limrahipun inggih punika ulam tongkol. Ulam tongkol ingkang sampun dipundamel garing kanthi cara dipunpépé lajeng dipun-godhog. Ulam tongkol ingkang sampun garing punika dipuniris tipis-tipis lan dipunmasak kaliyan kenthang wonten ing salebeting duduh kari ingkang kenthel.

Bumbu-bumbu sanèsipun ingkang dipun-ginakaken ing antawisipun asem sunti, salam koja, lombok rawit lan lombok ijo.
Kevin Dwyer

**Kevin Dwyer** ya iku ahli antropologi saka New York City, Amérikah Sarékat, kalairan 16 Juli 1941. Pandhidhikané Kevin olèh ana ing BS MIT taun 1963, MA ing Universiyu of Chicago taun 1966, lan Ph.D. ing Yale University taun 1974 lan *Arab Voices: The Human Rights Debate in the Middle East* (1991). Ing akéh kajian ilmiah, Kevin luwih karenan ing bidang dasar budhaya ana ing pola perilaku ékonomi ing Maroko kidul. Pisumbangané ya iku nambah data-data étnografi ing wewengkon Afrika lor lan Wètan tengah. Pakaryan dhèwèké kawentar inovatif.

## Rujukan
Noel Dyck

**Noel Dyck** ya iku ahli antropologi saka Saskatoon, Kanada, kalairan taun 10 Juni 1947.  Noel olèh pandhidhikan saka ing University of Saskatchewan (BA) taun 1968 lan olèh gelar BA honoris klausa (1969), MA (1970) ing pawiyatan luhur kang padha. Sabanjuré Noel olèh gelar Ph.D. saka ing University of Manchester taun 1977. Noel naté nglakoni panlitian antropologis ana in Saskatchewan awit taun 1971, 1980, lan 1992. Uga ana ing BC lan Quebec Kanada taun 1990an. Karya-karya akademis kang tinulis déning dhèwèké ya iku antarané *What is the Indian ‘Problem’? Tutelage and Resistance in Canadian Indian Administration* (1991) lan *Games, Sports and Cultures* minangka èditor (2000). Awité Noel iki digladhen minangka sejarawan kang fokus ing bab hubungan antara wong aborigin lan wong Kanada imigran. Sabanjuré, Noel owah marang antropologi lan ètnografi amarga kuwi cara kanggo gawé kawruh lan mangerténi hubungan antara wong aborigin/asli lan pamréntah nalika iku. Noel uga karenan ing bab olahraga, khususé ing hubungan wong tuwa lan anak.

## Rujukan